LeroyDyer/wikipediaSW huggingface dataset:
Vielezi

Kielezi (alama yake ya kiisimu ni: E, ing. adverb) ni neno au maneno yanayotoa taarifa ihusuyo kitenzi. Maneno hayo (vielezi) huelezea/hufafanua na kupambanua au kuongeza maana zaidi ya namna au jinsi tendo linavyotendeka - idadi au kiasi cha kutendeka kwa tendo hilo, mahali ambapo tendo linatendeka. 

Hivyo basi kielezi ni neno au maneno yanayotoa taarifa ili kukujulisha kuwa kitenzi hicho kimetendeka namna gani au jinsi gani, mara ngapi au kwa kiasi gani, wapi, lini na kwa sababu gani.

Wakati mwingine vielezi hutoa taarifa inayohusu nomino, viwakilishi, vivumishi na hata vielezi vyenzake.

Uchambuzi

Mifano ya jumla
Mtoto huyu analia sana (mtoto = nomino, huyu = kivumishi, analia = kitenzi kikuu, sana = kielezi cha namna au jinsi ambavyo huyo mtoto kilizi analia). 
Kassim anatembea kitoto (Kassim = nomino, anatembea = kitenzi kikuu, kitoto = kielezi cha namna au jinsi huyo Kassim anavyotembea kitoto).
Chakula kimepikwa mara mbili (chakula = nomino, kimepikwa = kitenzi kikuu, mara mbili = kielezi cha idadi au kiasi, yaani mara mbili).
Wanafunzi wamo darasani (wanafunzi = nomino, wamo = kitenzi kishirikishi, darasani = kielezi cha mahali) 
Mvua imenyesha leo mchana (mvua = nomino, imenyesha = kitenzi kikuu, leo = kielezi cha wakati, mchana = kielezi cha wakati 
Steve alikwenda dukani usiku (Steve = nomino, alikwenda = kitenzi kikuu, dukani = kielezi cha mahali, usiku = kielezi cha wakati)
Mariamu alizaliwa wakati wa ukoloni (Mariamu = nomino, alizaliwa = kitenzi kikuu, wakati wa ukoloni = kitenzi cha wakati

Aina za vielezi
Vielezi vya namna au jinsi
Vielezi vya idadi au kiasi
Vielezi vya mahali au sehemu
Vielezi vya wakati au muda

Vielezi vya namna au jinsi
Huelezea jinsi au namna jambo linavyotendeka.

Vielezi vya idadi au kiasi
Huelezea kitendo kilifanyika mara ngapi.

Vielezi vya mahali au sehemu
Huelezea kitendo kilifanyika sehemu gani.

Vielezi vya wakati au muda
Huelezea zaidi wakati au muda kitendo kinapofanyika, kwa mfano: jioni, usiku, asubuhi n.k.

Tazama pia
Lango:Lugha

Isimu
Sarufi
Vielezi vya namna

Vielezi vya namna (alama yake ya kiisimu ni: E) ni maneno yanayotoa taarifa au ufafanuzi ambao unaenelezea namna au jinsi kitenzi (tendo) kinavyofanyika. Maneno haya hujulisha kuwa kitenzi hicho kinatumika namna gani au jinsi gani.

Uchambuzi
Vielezi hivi vya namna au jinsi pia vimegawanyika katika makundi madogomadogo sita

Mifano ya jumla
Mtoto huyu analia sana
Mariamu anaimba vizuri
Kiiza anatembea polepole
Johnson amelala kifudifudi
Mwajuma anaongea kitoto

(I) Vielezi halisi
Hivi ni vielezi vya namna au jinsi ambavyo huwa kwa dhati yake hutoa taarifa ihusuyo kitenzi.
Mifano
Nyoka anakimbia sana
Khadija anaandika vizuri
Wafanyabiashara wanauza rejareja
Angel amejikwatua mno
Aliendelea kusoma zaidi ya rafiki yake

(II) Vielezi vinavyofafanua vivumishi
Mifano
Watoto wamemuua nyoka mkubwa sana (watoto = nomino, wamemuua = kitenzi kikuu, nyoka = nomino, mkubwa = kivumishi cha sifa, sana = kielezi).
Chris amenunua nyumba nzuri sana
Subira amepika chakula kitamu sana
Ndondi si mchezo mzuri kabisa

(III) Vielezi vya KI- ya mfanano
Mifano
Aidan anatembea kitoto (Aidan = nomino, anatembea = kitenzi kikuu, kitoto = kielezi cha ki- ya mfanano, yaani ile kitoto!)
Shehoza aliadhabiwa kikoloni
Okelo anaongea kiungwana
David amevaa kihuni

(IV) Vielezi vya hali
Hivi ni vielezi vya namna au jinsi ambavyo vina uhusiano na tabia ya kitu. Nomino za dhahania zinapotumika kufafanua kitenzi huwa kielezi.
Mifano
Ndege huruka upesi angani (Ndege = nomino, huruka = kitenzi kikuu, upesi = nomino dhahania ilivyobalishwa kuwa kielezi)
Barabara zetu zimejengwa upya
Gari hili hukimbia kwa kasi

(V) Vielezi viigizi
Hivi ni vielezi vya namna au jinsi ambavyo hufuatisha/huiga  mlio unatokea baada ya tendo kutendeka.
Mifano
Risasi imepenya fyuuu! (risasi = nomino, imepenya = kitenzi kikuu, fyuu! = kielezi kiigizi cha tukio husika).
Loveness amebweteka bwee!
Maji yamemwagika mwaa!
Mti umekatika tii!/puu!

(VI) Vielezi vikariri/vibariki/viradidi
Mifano
Michael amelala kifudifudi (Michael = nomino, amelala = kitenzi kikuu, kifudifudi = kielezi cha namna au jinsi katika mzizi wa vikariri au vibariki)
Husna anaandika kibatabata
Godfrey anatembea harakaharaka
Mwinyimvua anakula polepole
Jirani anatembea kinyumenyume

Tazama pia
Lango:Lugha

Isimu
Sarufi
Uislamu nchini Angola

Uislamu nchini Angola ni dini yenye waumini wachache sana. Vyanzo vingi vinakadiria kuna idadi ya watu 90,000, ingawaje wengine wanatoa kiwango kikubwa zaidi ya hapo. 

Waislamu walio wengi nchini humo ni wahamiaji kutoka nchi za Afrika ya Magharibi na Mashariki ya Kati, ingawa baadhi ya wenyeji wamebadili dini na kuwa Waislamu. 

Kuna taasisi kadhaa ambazo zinaendesha misikiti, mashule na vituo vinavyohusisha jumuia za Kiislamu. Waislamu wa Angola wanawakilishwa na Baraza Kuu la Waislamu Angola la mjini Luanda.  

Hadi mwishoni mwa mwaka 2013, serikali ya Angola haitambui uwepo halali wa jumuia na taasisi za Kiislamu nchini humo, na hivyo kupelekea misikiti kukabiliana na vikwazo mbalimbali, tena mingi ilifungwa na serikali hiyo.

Tazama pia
 Dini nchini Angola
 Waislamu Washia nchini Angola
 Demografia ya Angola

Marejeo

Angola
Angola
Shaka Samvat

Shaka Samvat ni kalenda rasmi ya kitaifa nchini Uhindi inayotumiwa huko pamoja na kalenda ya Gregori.

Historia ya Kalenda hii
Kalenda ilianzishwa mwaka 1957 baada ya uhuru wa Uhindi kwa lengo la kuunda kalenda ya kitaifa inayosaidia kuunganisha nchi hii kubwa. Kalenda ilitungwa na kamati iliyochungulia zaidi ya kalenda 30 tofauti zilizowahi kutumiwa katika sehemu na tamaduni mbalimbali za Uhindini. 

Ni kalenda ya jua na muundo wake unafanana na kalenda ya Kiajemi jinsi inavyotumiwa nchini Iran.

Hesabu ya miaka
Hesabu ya miaka inaanza mwaka 78 BK. Kwa hiyo mwaka 2014 katika hesabu ya Gregori unalingana na mwaka 1936–1937 wa Shaka Samvat.

Muundo wa Kalenda 
Mwaka huwa na siku 365 na kugawiwa kwa miezi 12. Kila mwaka wa nne ni mwaka mrefu wa siku 366.  Miezi ya kwanza huwa na siku 31, mengine siku 30. Mwezi wa kwanza (Chaitra) una siku 30 ila katika mwaka mrefu siku 31.

Mwaka huanza Machi 22 wa kalenda ya Gregori ambayo ni siku ya usawa wa mchana na usiku.

Marejeo

Viungo vya Nje 
 Calendars and their History (by L.E. Doggett) 
 Indian Calendars (by Leow Choon Lian, pdf, 1.22mb)
 Positional astronomy in India
 India Image website 
 Hindu Panchang

Kalenda
Uhindi
Kali Yuga

Kali Yuga (Devanāgarī: , lit. "Kipindi cha Kali" yaani "kipindi cha dhambi") ni kimoja cha vipindi vinne vya muda wa ulimwengu kufuatana na imani ya Uhindu.

Kufuatana na imani hii, ulimwengu baada ya uumbaji una muda wake maalumu unaogawiwa kwa "yuga" au vipindi vinne. Ulimwengu unaanza baada ya kila uumbaji katika yuga au kipindi cha kwanza ambako nguvu ya kimungu ya karma inapatikana kwa nguvu kwa hiyo dunia inajaa maadili mema. Kila yuga nguvu ya karma inapungua hadi katika kipindi au yuga ya nne nguvu ya karma na maadili iko robo moja tu. Pepo baya kwa jina "Kali"  anatawala yuga hii.

Kufuatana na maandiko ya Kihindu Kali Yuga hii ilianza 23 Januari 3102 BK. Wahindu walio wengi huamini yuga hii ina muda wa miaka 432,000. Imani hii inapatikana pia kati ya wafuasi wa Kalasinga

Marejeo

Viungo vya Nje 
 On the Golden period of 10,000 years in current Kali Yuga
 Future History of the World - description of the features of Kali Yuga
 Comparison of Hindu and Christian end-of-world prophecies
 Story of the Kali Yuga 'taking up residence' at beginning of the current age 
 Kali Yuga and the Precession of the Equinoxes

Uhindu
Wakati
Kalenda ya Kiajemi

Kalenda ya Kiajemi ni kalenda rasmi katika nchi za Iran na Afghanistan. Ni kalenda ya jua yenye siku 365 na siku 366 katika mwaka mrefu. Mwaka hugawiwa kwa miezi 12.

Mwaka unaanza kwenye 1 Farwardin ambayo ni sawa na 21 Machi, isipokuwa katika mwaka mrefu wa Kalenda ya Gregori ni 20 Machi. 
 
Hesabu ya miaka unafuata hijra ya Mtume Muhamad, kwa hiyo hesabu inaanza katika mwaka 622 ya kalenda ya Gregori. Mwaka 2014 wa kimataifa unalingana na miaka 1392/1393 wa kalenda ya Kiajemi.

Kalenda hiyo inatumiwa pamoja na kalenda ya Kiislamu inayoanza hesabu yake pia kwenye Hijra lakini kwa sababu ni kalenda ya mwezi miaka yake ni mifupi, hivyo mwaka 1393 wa Kiajemi unalingana na mwaka 1435 wa Kiislamu. Ilhali hesabu zote mbili zina msingi wa Kiislamu kwa kurejea hijra zinatofautishwa pia kwa kutumia majina "hijri shamsi" (hijri ya jua) na "hijri qamari" (hijri ya mwezi).

Miezi
Jina        Siku      Jina la Kiajemi 
Farvardin 	فروردین	31 
Ordibehesht 	  اردیبهشت	31   
Khordâd 	خرداد	31 
Tir 	تیر	31 
Mordad 	مرداد	31 
Shahrivar 	شهریور	31  
Mehr 	مهر	30 
Aban 	آبان	30 
Azar 	آذر	30 
Dey 	دی	30 
Bahman 	بهمن	30 
Esfand 	اسفند	29

Viungo vya nje 
 An online Persian/Gregorian date convertor, Persian calendar for mobile (j2me) 

kalenda
Uajemi
Dini nchini Benin

Dini nchini Benin zinaishi pamoja kwa amani.

Kulingana na sensa ya mwaka 2002, asilimia 27.1 ya wakazi wa Benin walikuwa Wakatoliki, asilimia 24.4 Waislamu, asilimia 17.3 wafuasi wa dini ya jadi ya Vudu, asilimia 5 Wakristo wa Kanisa la Mbinguni, asilimia 3.2 Wamethodisti, asilimia 7.5 Wakristo wa madhehebu mbalimbali, asilimia 6 ni makundi mengine ya dini za jadi za Kiafrika, asilimia 1.9 ni makundi mengine ya dini, na asilimia 6.5 wanadai hawana uhusiano na dini yoyote ile.

Marejeo

Benin
Benin
Uislamu nchini Benin

Uislamu nchini Benin ni dini ya pili kwa wingi wa waumini ambayo inafuatwa sana baada ya Ukristo ikiwa na asilimia 24.4 za wakazi wote kwa mujibu wa sensa ya taifa ya mwaka wa 2002.

Tazama pia 
Uislamu kwa nchi

Marejeo 

Dini nchini Benin
Uislamu nchini Botswana

Uislamu nchini Botswana ni dini ya tatu kwa ukubwa nchini Botswana, ikifuata Ukristo na dini za jadi. Waislamu wana asilimia chini ya 1 ya idadi ya wakazi wote wa nchi hiyo.

Uislamu uliingia nchini humo kupitia wahamiaji kutoka Kusini mwa Asia, ambao walilowea katika eneo hilo wakati wa Ukoloni wa Kiingereza. 

Uhusiano baina ya dini tofauti unabaki kuwa wa amani na utulivu, licha ya kuibuka kwa migogoro ya kidini katika maeneo mengine ya bara la Afrika.

Viungo vya Nje
 US State department report on religion in Botswana

Botswana
Dini nchini Botswana
Botswana
Agnez Mo

Agnes Monica Muljoto (anafahamika zaidi kwa jina lake la kisanii Agnez Mo; amezaliwa 1 Julai 1986) ni mwimbaji na mtunzi wa nyimbo za pop dansi kutoka nchini Indonesia.

Albamu 
 Agnes Is My Name (2011)
 Agnez Mo (2013)

Viungo vya Nje 

 Tovuti rasmi

Waliozaliwa 1986
Watu walio hai
Wanamuziki wa Indonesia
Kalenda ya Kiarmenia

Kalenda ya Kiarmenia ni aina ya kalenda iliyoanzishwa nchini Armenia na kutumiwa na watu Waarmenia au wenye asili ya Armenia. Hesabu yake ya miaka ilianza 552 katika Kalenda ya Gregori.

Mwanzo wa mwaka hutokea wakati wa Julai. Ilikuwa ni kalenda ya jua lenye miezi 12 ya siku 30 na mwezi mmoja mfupi wa siku 5 au 6.

Kabla ya kuwa Wakristo Waarmenia walitumia hesabu ya miaka iliyoanza mwaka 2492 KK.

Viungo vya Nje
 http://haytomar.com/calendar.php

kalenda
Armenia
Vinsenti Pallotti

Vinsenti Pallotti (Roma, Italia, 21 Aprili 1795 – Roma, 22 Januari 1850) alikuwa padri wa Kanisa Katoliki na mwanzilishi wa Shirika la Utume Katoliki.

Kwa maandishi yake na kwa miundo ya namna hiyo aliyoianzisha alichochea wito wa Wakristo wote wa kulifanyia Kanisa kazi kwa bidii.

Alitangazwa na Papa Pius XII kuwa mwenye heri tarehe 22 Januari 1950, halafu mtakatifu na Papa Yohane XXIII tarehe 20 Januari 1963.

Sikukuu yake huadhimishwa tarehe 22 Januari.

Tanbihi

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko

Viungo vya nje

Jansenius and Jansenism - from the Catholic Encyclopedia
Venerable Vincent Mary Pallotti - from the Catholic Encyclopedia
International Directory of the Pallottines  (Western Canadian Delegature)
Vincent Pallotti bio 
 St. Vincent Pallotti
"Apostle of the Infinite: The Life of Saint Vincent Pallotti" (Saint Benedict Center)

Waliozaliwa 1795
Waliofariki 1850
Mapadri
Watawa waanzilishi
Wapaloti
Watakatifu wa Italia
Holmsund

Holmsund ni mji katika manispaa ya Umeå, mkoani Västerbotten, nchini Uswidi. Holmsund iko kandokando ya mto wa Ume upande wa Kusini wa mji wa Umeå, tena inatumika kama bandari ya Umeå. Katika sensa ya 2010, wakazi wa Holmsund wamehesabiwa kuwa watu 5489.

Miji ya Uswidi
Korongo Domo-wazi

Korongo domo-wazi (Anastomus lamelligerus) ni ndege anayeishi katika Afrika na Madagascar.

Korongo na jamaa
Chuo Kikuu cha Feira de Santana

Chuo Kikuu cha Feira de Santana (Universidade Estadual de Feira de Santana, UEFS) ni chuo kikuu nchini Brazil, kilichoanzishwa mnamo mwaka 1976 katika Feira de Santana, Brazil.

Viungo vya Nje 
 

Brazil
Chuo Kikuu cha Bahia

Chuo Kikuu cha Bahia (Universidade Federal da Bahia, UFBA) ni chuo kikuu nchini Brazil, kilichoanzishwa mnamo mwaka 1946 katika Salvador, Brazil.

Viungo vya Nje 
 

Brazil
Universidade Federal de Minas Gerais

Chuo Kikuu cha Minas Gerais (Universidade Federal de Minas Gerais, UFMG) ni chuo kikuu nchini Brazil, kilichoanzishwa mnamo mwaka 1927 katika Belo Horizonte, Brazil.

Viungo vya Nje 
 

Brazil
Universidade do Estado de Minas Gerais

Universidade do Estado de Minas Gerais (UEMG) ni chuo kikuu nchini Brazil, kilichoanzishwa mwaka 1989 katika Belo Horizonte, Brazil.

Viungo vya Nje 

 

Vyuo vikuu vya Brazil
Minas Gerais
Centro Federal de Educação Tecnológica de Minas Gerais

Centro Federal de Educação Tecnológica de Minas Gerais (Cefet-MG) ni chuo kikuu nchini Brazil, kilichoanzishwa mnamo mwaka 1910 katika Belo Horizonte, Brazil.

Viungo vya Nje 
 

Brazil
Centro Federal de Educação Tecnológica Celso Suckow da Fonseca

Chuo Kikuu cha Celso Suckow da Fonseca (Centro Federal de Educação Tecnológica Celso Suckow da Fonseca, Cefet-RJ) ni chuo kikuu nchini Brazil, kilichoanzishwa mnamo mwaka 1917 katika Rio de Janeiro, Brazil.

Viungo vya Nje 
 

Brazil
Universidade Federal do Recôncavo da Bahia

Chuo Kikuu cha Recôncavo da Bahia (Universidade Federal do Recôncavo da Bahia, UFRB) ni chuo kikuu nchini Brazil, kilichoanzishwa mnamo mwaka 2006 katika Cruz das Almas, Brazil.

Viungo vya Nje 
 

Brazil
Instituto Federal da Bahia

Instituto Federal da Bahia (IFBA) ni chuo kikuu nchini Brazil, kilichoanzishwa mnamo mwaka 1910 katika Salvador, Brazil.

Viungo vya Nje 
 

Brazil
Vitenzi vishiriki vipungufu

Vitenzi vishirikishi vipungufu (alama yake ya kiisimu ni: t) ni vitenzi chenye mzizi wa NDI-. Vitenzi hivi hujulisha msisitizo wa jambo. Vitenzi vishirikishi vipungufu huchukua viambishi vya nafsi na viambishi vya ngeli vya urejeshi.

Uchambuzi
Kuna mizizi miwili ya vitenzi vishirikishi vipungufu. Navyo ni mzizi wa nafsi na ngeli za urejeshi.

(i) Nafsi

Mifano
Mimi ndimi mwalimu wao
Sisi ndisi walimu wao
Wewe ndiwe nwalimu wao
Ninyi ndinyi walimu wao
Yeye ndiye mwalimu wao
Wao ndio mwalimu wao

(ii)Vya ngeli vya urejeshi
Mifano
Hizi ndizo  ndizi zake
Hiki ndicho kitabu chake
Hili ndilo shamba lao
Humu  ndimo alimoingia
Hapa ndipo anapoishi
Huku ndiko alikoenda

Tazama pia
Lango:Lugha
Vivumishi
Viwakilishi

Isimu
Sarufi
Vielezi vya idadi

Vielezi vya idadi au kiasi (alama yake ya kiisimu ni: E) ni maneno yanayofafanua  kielezi kuwa kitenzi hicho kitemetendeka mara ngapi au kwa kiasi gani. Idadi hiyo inaweza kuwa idadi ya jumla au idadi kamili/halisi.

Uchambuzi
Mifano
Mtoto huyu amepigwa mara nne (mtoto = nomino ya kawaida, huyu = kivumishi cha kuonesha, amepigwa = kitenzi kikuu, mara nne = kilezi cha idadi au kiasi kamili au halisi ya huyo mtoto kupigwa kwake). 
Kamanga hula mara chache (Kamanga = nomino ya pekee, hula = kitenzi kikuu, mara chache = kielezi cha idadi au kiasi cha jumla - jumla kwa maana hakuna namba kamili au idadi kamili-halisi iliyotajwa hapo).
Husna ameanguka mara nyingi
Chakula kimepikwa mara mbili
Nyumba imeanguka mara tatu

Tazama pia
Lango:Lugha
Vivumishi
Viwakilishi

Isimu
Sarufi
Vielezi vya mahali

Vielezi vya mahali (alama yake ya kiisimu ni: E) ni maneno yanayofafanua  kielezi kwa kujulisha mahali ambapo kitenzi hicho kinatendeka/kimetendeka.

Uchambuzi
Mifano
Mtoto amelala chumbani (mtoto = nomino ya kawaida, amelala = kitenzi kikuu, chumbani = kilezi cha mahali ambapo huyo mtoto amelala ni chumbani!) 
Chui amepanda juu ya mti 
Wanafunzi wamo darasani
Sote tutakwenda kuogelea  baharini
Nyoka amejificha shimoni

Angalizo
Vielezi vya mahali hujengwa kwa kuambikwa (kuambikwa = kuambatanishwa) NI mwishoni mwa nomino inayokubali upatanisho wa kisarufi baada ya kuongezewa hiyo ni mwishoni mwake.
Mifano

Tazama pia
Lango:Lugha
Vivumishi
Viwakilishi

Viungo vya Nje
Vielezi katika Paneli la Kiswahili

Isimu
Sarufi
Ukristo nchi kwa nchi

Katika robo ya kwanza karne ya 21 Ukristo ndio dini kubwa zaidi duniani, ukikadiriwa kuwa na waumini walau bilioni 2.4 kati ya watu bilioni 7.5 duniani, ambao ni sawa na 1/3. 

Kati ya madhehebu yake, Kanisa Katoliki linaongoza kwa kuwa na waumini bilioni 1.3, likifuatwa na Uprotestanti (uliogawanyika sana), Waorthodoksi, Waorthodoksi wa Mashariki na wengineo.

Nchi inayoongoza kwa idadi ya Wakristo ni Marekani, ikifuatwa na Brazil na Mexico.

Ukristo, katika madhehebu yake mojawapo, ni dini rasmi ya nchi 15: Argentina (Kanisa Katoliki), Bolivia (Kanisa Katoliki na Ukristo kwa jumla), Costa Rica (Kanisa Katoliki), Denmark (Walutheri), El Salvador (Kanisa Katoliki), England (Anglikana), Greece (Waorthodoksi), Armenia(Kanisa la Kitume la Armenia), Georgia (Waorthodoksi),Ethiopia (Waorthodoksi wa Mashariki) Iceland (Walutheri), Liechtenstein (Kanisa Katoliki), Malta (Kanisa Katoliki), Monaco (Kanisa Katoliki), Norway (Walutheri), Vatican City (Kanisa Katoliki).

Takwimu nchi kwa nchi

Takwimu zifuatazo zimekokotolewa hasa Marekani: State Department's International Religious Freedom Report, the CIA World Factbook, Joshua Project, Open doors, Pew Forum and Adherents.com.

Nchi huru

Nchi zisizokubaliwa na wote

Nchi 10 zinazoongoza

Kushoto: Orodha ya nchi zinazoongoza kwa idadi ya Wakristo. Kulia: Orodha ya nchi zinazoongoza kwa asilimia ya Wakristo kati ya wakazi wote.

Nchi zinazoongoza kwa asilimia kati ya zile zenye Wakristo walau milioni 10

Kwa jumla kati nchi 126 Wakristo ndio wengi kati ya wakazi wote.

Tazama pia

 Waprotestanti nchi kwa nchi
 Wakatoliki nchi kwa nchi
 Waorthodoksi nchi kwa nchi

Tanbihi
Ljusdal

Ljusdal ni eneo katika Hälsingland, Uswidi.

Watu maarufu 

 Wilhelm Edbom
 Torbjörn Ek
 Per Fosshaug
 Johan Hagander
 Erik Hamrén
 Lars Ilshammar
 Bertil Jonsson

Michezo 
 Ljusdals IF

Miji ya Uswidi
Vertebrata

Vertebrata ni jina la kitaalamu la kutaja wanyama wote wenye uti wa mgongo. Mifano ni mamalia, ndege (Aves), reptilia (wanyama watambaaji kama nyoka au mamba) na samaki. Mwanadamu pia huhesabiwa humo kibiolojia.

Vertebrata wana kiunzi cha ndani, neva kuu zinapitishwa ndani ya uti wa mgongo  zinapohifadhiwa ndani ya ganda la mfupa. Kuna kitovu cha neva upande wa juu ya uti wa mgongo na kwa wanyama walioendelea zaidi kitovu hiki kimeendelea kuwa ubongo unahifadhiwa ndani ya fuvu.

Vertebrata wako kote duniani kwenye mabara yote na aina mbalimbali za mazingira kuanzia nchi kavu, baharini hadi tako la bahari na hewani (ndege). Takriban spishi 58.000 zinajulikana.  Ni wanyama wakubwa maana wanyama wasio na uti wa mgongo kwa jumla ni wadogo zaidi hadi wadogo sana.

Uainisho 
 Nusufaila Vertebrata
 Agnatha  
 Myxini (Mikunga-ute) 
 †Conodonta
 †Pteraspidomorphi
 †Thelodonti
 †Anaspida
 †Galeaspida
 †Pituriaspida
 †Osteostraci
  Gnathostomata 
 †Placodermi  
 Chondrichthyes (Papa, taa)
 †Acanthodii  
 Osteichthyes (Samaki)
 Actinopterygii  
 Sarcopterygii  
 Coelacanthimorpha 
 Dipnoi 
 Tetrapoda 
 Amphibia (Vyura, salamanda)
 Amniota 
 Sauropsida (Mijusi, kobe, nyoka)
 Aves (Ndege)
 Synapsida 
 Mammalia (Mamalia)

Viungo vya Nje 

 Tree of Life 
 Tunicates and not cephalochordates are the closest living relatives of vertebrates
David Hellenius

Nils David Hellenius (amezaliwa tarehe 28 Februari, 1974) ni mchekeshaji, mwigizaji wa filamu na mtangazaji wa televisheni kutoka Uswidi.

Filamu 
 Sommaren med Göran - En midsommarnattskomedi
 Stockholm - Båstad
 En gång i Phuket
 Kärlek deluxe

Programu za TV 
Fredagspuls, TV4
Ventil, ZTV
Rallyplaneten,TV4
Pyjamas, ZTV
Pass På, ZTV
Slussen, TV3
Idol 2004, TV4
Stadskampen - med David och Peter, TV4
Hey Baberiba, TV4
Let's Dance, TV4
Tack gode gud!, TV4
Fredag hela veckan, TV4
Det sociala spelet, TV4
Humorgalan, TV4
Kändisdjungeln, TV4Hellenius hörna, TV4Stockholm - Båstad, TV4X Factor Sverige, TV4Helt sjukt, TV4''

Waigizaji filamu wa Uswidi
Waliozaliwa 1974
Watu walio hai
Vaasa

Vaasa ni mji katika Österbotten, Ufini.

Historia 
Vaasa ilianzishwa mwaka 1606 na mfalme Karl IX.

Miji ya Ufini
Moderaterna

Moderata samlingspartiet (au kwa kifupi "Moderaterna") ni chama cha siasa nchini Uswidi.

Historia 
Chama cha Moderaterna kilianzishwa mwaka wa 1904 chini ya jina "Allmänna valmansförbundet".

Waziri wakuu kutoka Moderaterna 

 Christian Lundeberg (1905)
 Arvid Lindman       (1906-1911, 1928-1930)
 Hjalmar Hammarskjöld       (1914-1917)
 Carl Swartz         (1917)
 Ernst Trygger       (1923-1924)
 Carl Bildt          (1991-1994)
 Fredrik Reinfeldt   (2006-)

Asilimia za Moderaterna katika kura ya kitaifa ya Uswidi

Itikadi  
Moderaterna husogeza siasa ya uchumi wa soko na ubepari.

Viungo vya Nje 
 tovuti ya Moderaterna kwa Kiswidi

Uswidi
York University

York University (YU) ni chuo kikuu nchini Kanada, kilichoanzishwa mnamo mwaka 1959 katika Toronto, Ontario.

Viungo vya Nje 
 

Kanada
San José (Almeria)

San José ni kijiji ndani ya mji wa Nijar katika lugha ya Kihispaniola katika jimbo la Almería kusini mwa Andalusia. Mji wa mapumziko maarufu iko katika Mtindo Park ya Cabo de Gata katika uliokithiri kusini-mashariki ya pwani ya Hispania, na alikuwa katika 2011 1012 wenyeji. Hata hivyo, idadi ya watu kukua katika miezi ya majira wakati hadi watu 20,000. Pwani ya San José iko juu ya bay kina juu ya Costa de Almeria katika maeneo ya jirani ya Marina. 

Kuhusu 2 maili kusini ya San Jose iko katika cove pwani Playa de los Genoveses, maarufu 1,000 m kwa muda mrefu pwani na headlands miamba katika kila mwisho. Zaidi 2 km upande wa magharibi ni Playa de Mónsul. Pwani ni kufunikwa na rangi inapokutana mchanga na kiasi kikubwa cha giza mwamba volkeno. Eneo aliwahi kuwa kuongezeka kwa sinema kadhaa. Wote fukwe ni kati ya mazuri katika Hispania.

Hispania
Njia ya Pwani ya Welisi

Njia ya Pwani ya Welisi (kwa Kiingereza: Wales Coast Path, kwa Kiwelisi: Llwybr Arfordir Cymru) ni njia ya matembezi marefu kwa miguu inayozunguka pwani yote ya Welisi. Njia inaanzia Queensferry, kaskazini mwa nchi ikiendelea hadi Chepstow (Kiwelisi: Cas-gwent) kusini mwa nchi. 

Urefu wake ni kilometa 1,400. Njia ilifunguliwa rasmi tarehe 5 Mei 2012, ila sehemu fulani kama Njia ya Pwani pa Ziwa ya Anglesey na Njia ya Pwani pa Pembrokeshire zilitanguliwa kufunguliwa. Njia inapitia Hifadhi za Taifa mbili, Maeneo Mazuri ya Urembo matatu na Hifadhi za Asili za Kitaifa 11.

Marejeo

Viungo vya nje
 Tovuti rasmi ya njia

Welisi
Cynthia Muvirimi

Cynthia Maideyi Muvirimi (amezaliwa tar. 22 Mei 1983, Harare, Zimbabwe) ni mwanamitindo kutoka Zimbabwe. Kuwakilisha nchi yake katika mashindano ya Miss World 2008.

Marejeo

Viungo vya nje

Cynthia Muvirimi kwenye Facebook

Wanamitindo wa Zimbabwe
Harare
Waliozaliwa 1983
Wandeth Gonzo

Wandeth Kudakwashe Gonzo au Von Dechii (amezaliwa tar. Harare, Zimbabwe) ni mwanamitindo kutoka Zimbabwe.

Marejeo

Viungo vya nje

Wandeth Gonzo kwenye Model Mayhem
Foton av Wandeth Gonzo kwenye Vondechii
Wandeth Gonzo kwenye Blogspot.com

Wanamitindo wa Zimbabwe
Harare
Watu walio hai
Ropa Garise

Ropa Garise au Ropafadzai Garise (amezaliwa tar. 18 Januari 1986, Harare, Zimbabwe) ni mwanamitindo kutoka Zimbabwe.

Wanamitindo wa Zimbabwe
Harare
Waliozaliwa 1986
Nyasha Mutsauri

Nyasha Mutsauri (amezaliwa tar. 10 Machi 1991, Zimbabwe) ni mwanamitindo kutoka Zimbabwe.

Viungo vya nje

Wanamitindo wa Zimbabwe
Waliozaliwa 1991
Miriam Odemba

Miriam Odemba (amezaliwa tar. 19 Februari 1983, Arusha, Tanzania) ni mwanamitindo kutoka Tanzania. Kuwakilisha nchi yake katika mashindano ya Miss Earth 2008.

Marejeo

Viungo vya nje

Miriam Odemba kwenye Twitter
Miriam Odemba - YouTube channel

Wanamitindo wa Tanzania
Waliozaliwa 1983
Viunganishi

Viunganishi ni neno au kikundi cha maneno  chenye kuunganisha vipashio vya lugha ili kuunda kipashio kikubwa zaidi. Pia ni maneno yanayounganisha maneno mengine. Kiunganishi kinaweza kuunganisha neno na neno, kirai na kirai, kishazi na kishazi, sentensi na sentensi au vinginevyo.

Uchambuzi
Mifano ya jumla 

Baba na mama
Analima bila kupanda 
Baba analima na  baba anapanda
Shoka limeshindwa sembuse panga

Maumbo ya viunganishi
Viunganishi havina maneno ya kupambikwa katika neno au katika kupatanishwa kisarufi ndani ya tungo. Yaani, mfano cheza, chezewa, chezeka, na kadhalika. Hayo ni maumbo ya maneno ambayo hayabadiliki.
Mfano

Na, lakini, ingawa, bila, au, ila, sembuse, kwa sababu, kwa kuwa, pamoja na, ijapokuwa, tena, iwapo, labda, toka, n.k.

Aina  za viunganishi
Kuna aina mbili za viunganishi - navyo ni:

Viunganishi halisi
Viunganishi vihusishi

Ama:
Viunganishi huru
Viunganishi tegemezi

Viunganishi huru ni vile vinavyosimama pekee katika tungo/katikati ya vipashio vinavyoungwa. Kwa mfano: Sisi tunaimba na kucheza.

Viunganishi tegemezi ni vile ambavyo huunda kwa viambishi vya o-rejeshi vinavyowekwa katika kishazi huru kwa pamoja huunda sentensi changamano. Viambishi hivyo ni kama vile: po, ye, lo, cho n.k. Kwa mfano: Mama anayepika ni msusi.

Tazama pia
Lango:Lugha

Isimu
Sarufi
Tandu

Tandu ni aina za arithropodi wembamba na warefu katika ngeli Chilopoda ya nusufaila Myriapoda wenye miguu mingi. Wanafanana kijuujuu na majongoo lakini hawa huenda polepole na hula dutu ya viumbehai, viani na kuvu. Tandu huenda mbio na hula wanyama wengine (invertebrati na vertebrati). Hata kama tandu huitwa centipedes (miguu mia) kwa Kiingereza na majongoo huitwa millipedes (miguu elfu), kwa ukweli wana kwa kadiri nambari sawa ya miguu: tandu wana miguu 16 hadi 300 na majongoo 36 hadi 750.

Spishi kadhaa za Afrika
 Lithobius variegatus, Tandu Milia (Common banded centipede)
 Pachymerium ferrugineum, Tandu Mwekundu (Pachymerium ferrugineum)
 Scolopendra abnormis, Tandu wa Kisiwa cha Nyoka (Serpent Island centipede)
 Scolopendra cingulata, Tandu Milia wa Mediteranea (Mediterranean banded centipede)
 Scolopendra morsitans, Tandu Kichwa-chekundu (Red-headed centipede au Tanzanian blue ringleg)
 Scutigera coleoptatra, Tandu wa Nyumbani (House centipede)

Picha

Tandu
Jongoo

Majongoo ni aina za arithropodi wembamba na warefu katika ngeli Diplopoda ya nusufaila Myriapoda wenye miguu mingi. Wanafanana kijuujuu na tandu lakini hawa huenda mbio na hula wanyama wengine (invertebrati na vertebrati). Majongoo huenda polepole na hula dutu ya viumbehai, viani na kuvu. 

Hata kama kwa Kiingereza majongoo huitwa millipedes (miguu elfu) na tandu huitwa centipedes (miguu mia), kwa ukweli wana idadi karibu sawa ya miguu: tandu wana miguu 16 hadi 300 na majongoo 36 hadi 750.

Spishi kadhaa za Afrika
 Archispirostreptus gigas, Jongoo Panda (Giant African millipede)
 Kylindotherium leve, Jongoo-tufe wa Witrivier
 Phryssonotus brevicapensis, Jongoo-nywele wa Mlima wa Meza
 Sphaerotherium giganteum, Jongoo-tufe Kusi
 Spirostreptus seychellarum, Jongoo Panda wa Shelisheli

Picha

Majongoo
Flaviana Matata

Flaviana Matata (amezaliwa tar. 9 Juni 1988, Shinyanga, Tanzania) ni mwanamitindo kutoka Tanzania.

Marejeo

Viungo vya nje
Flaviana Matata kwenye Twitter

Wanamitindo wa Tanzania
Waliozaliwa 1988
Jongoo Miguu-michache

Majongoo miguu-michache ni aina za arithropodi wadogo katika ngeli Pauropoda ya nusufaila Myriopoda. Wana mnasaba na majongoo ya kawaida lakini wana urefu mfupi (mm 0.5-2) na miguu michache kuliko hawa (jozi 9-11 katika wanyama wazima). Vipapasio vyao vina vitawi. Hawana macho wala moyo. Huonekana katika udongo na inawezekana kama hula kuvu na dutu ya viumbehai.

Picha

Majongoo
Anna Rita Del Piano

Anna Rita Del Piano  (Anna Rita Viapiano amezaliwa Cassano delle Murge, 26 Julai 1966) ni mwigizaji na mwanamitindo kutoka nchini Italia.

Viungo vya nje 
 

Waliozaliwa 1966
Watu walio hai
Waigizaji filamu wa Italia
Vielezi vya wakati

Vielezi vya wakati (alama yake ya kiisimu ni: E) ni maneno yanayofafanua  kielezi kwa kujulisha wakati ambao kitenzi hicho kinatendeka/kimetendeka.

Uchambuzi
Vielezi vya wakati vinaweza kuwa vya:
Majina ya siku (yaani, Jumatatu, Jumanne, Jumatano, Alhamisi, Ijumaa, Jumamosi, Jumapili)
Wiki
Majina ya miezi
Mwaka
Majira ya mwaka
Nyakati za siku
Matukio ya Kihistoria, n.k.

Mifano
Harusi yake itafungwa Jumapili (hapa inataja majina ya siku katika juma).
Nitasafiri wiki ijayo (hapa inataja wiki)
Jambazi sugu ameuawa leo usiku (hapa inataja wakati mara mbili, yaani, leo siku ambayo tendo limetendeka halkadhalika muda wa tukio husika ni nyakati za usiku).
Wakulima hupanda wakati wa vuli (hapa inarejea majira ya mwaka, yaani, vuli, masika, kiangazi, na kipupwe)!
Ashura alitoroka majogoo (hapa inarejea nyakati za usiku, yaani, majogoo - kuanzia saa tisa usiku hadi kumi na dakika 59).
Masanja alizaliwa wakati wa vita ya majimaji (hapa inarejea tukio la kihistoria).

Tazama pia
Lango:Lugha

Isimu
Sarufi
Mihret Abebe

Mihret Abebe (amezaliwa tar. 1988, Teferi Kela, Ethiopia) ni mwanamitindo kutoka Ethiopia.

Marejeo 

Wanawake wa Ethiopia
Wanamitindo wa Ethiopia
Waliozaliwa 1988
Liya Kebede

Liya Kebede (amezaliwa tar. 1 Machi 1978, Addis Ababa, Ethiopia) ni mwigizaji filamu na mwanamitindo kutoka nchini Ethiopia.

Filamu alizoigiza

The Good Shepard (2006)
Desert Flower (2009)
Black Gold (2011)
Sur la piste du marsupilami (2012)
The Best Offer (2013)

Viungo vya nje 

 
 Liya Kebede kwenye Fashion Model Directory

Wanamitindo wa Ethiopia
Waliozaliwa 1978
Semra Kebede

Semra Kebede (amezaliwa Addis Ababa, Ethiopia, 18 Juni 1987) ni mwigizaji filamu na mwanamitindo kutoka nchini Ethiopia.

Marejeo 

Wanamitindo wa Ethiopia
Waliozaliwa 1987
Charlotte Seck

Charlotte Seck (amezaliwa tar. 1986, Dakar, Senegal) ni mwanamitindo kutoka Senegal.

Marejeo

Viungo vya nje 

Charlotte Seck  kwenye Wakh'Art
Charlotte Seck kwenye Generations

Wanamitindo wa Senegal
Watu kutoka Dakar
Waliozaliwa 1980
Tandu-shamba

Tandu-shamba ni aina za arithropodi wadogo katika ngeli Symphyla ya nusufaila Myriapoda. Hata kama wanafanana na tandu wa kawaida, inaonekana kwamba wana mnasaba zaidi na majongoo lakini uchanganuzi wa ADN umetoa matokeo yanayopingana. Hawa ni wanyama wadogo wenye mm 2-30. Mwili wao ni mwororo na unapenyeka kwa nuru. Hawana macho na hutumia vipapasio ili kusikia njia. Huonekana katika udongo mpaka kina cha sm 50. Hula dutu ya viumbehai lakini spishi kadhaa zinaweza kuharibu mimea ya shambani.

Picha

Tandu
Marie Fuema

Marie Fuema (amezaliwa tar. 6 Septemba 1987, Dakar, Senegal) ni mwanamitindo kutoka Senegal.

Viungo vya nje 
Marie Fuema kwenye New York Magazine
Marie Fuema  kwenye Haute Fashion Africa
Marie Fuema kwenye BlackRunway 

Wanamitindo wa Senegal
Watu kutoka Dakar
Waliozaliwa 1987
Kinée Diouf

Kinée Diouf (amezaliwa tar. 1986, Dakar, Senegal) ni mwanamitindo kutoka Senegal.

Viungo vya nje 

Kinée Diouf  kwenye New York Magazine
Kinée Diouf  kwenye Stream Africa
Kinée Diouf kwenye Models.com

Wanamitindo wa Senegal
Watu kutoka Dakar
Waliozaliwa 1986
Aminata Niaria

Aminata Niaria (amezaliwa tar. 16 Novemba 1985, Senegal) ni mwanamitindo kutoka Senegal.

Viungo vya nje 
Aminata Niaria  kwenye New York Magazine
Aminata Niaria kwenye Fashion Junkii
Aminata Niaria  kwenye Modelinia

Wanamitindo wa Senegal
Waliozaliwa 1985
Malaika Firth

Malaika Firth (amezaliwa tar. 23 Machi 1994, Mombasa, Kenya) ni mwanamitindo kutoka Kenya.

Viungo vya nje

Wanamitindo wa Kenya
Watu kutoka Mombasa
Waliozaliwa 1994
Naomi Campbell

Naomi Elaine Campbell (amezaliwa 22 Mei 1970, London, ) ni mwanamitindo kutoka Ufalme wa Muungano.

Viungo vya nje

 
 
 
 

Waliozaliwa 1970
Watu walio hai
Wanamitindo wa Ufalme wa Muungano
Watu kutoka London
Herieth Paul

Herieth Paul (amezaliwa Dar es Salaam, Tanzania, 14 Desemba, 1995) ni mwanamitindo kutoka Tanzania.

Maisha 
Mama yake, Nsia Paul ni mwanadiplomasia wa Tanzania High Commission huko Ottawa, Kanada. Ana dada anayeitwa Happiness Floyd.

Tangu mwisho wa mwaka 2018, amekuwa kwenye uhusiano na mwanamitindo wa Sudan Kusini, Monywiir Deng Dharjang, ambaye mnamo Mei 2020 alitangaza kuwa wanatarajia mtoto, ambapo mnamo Februari 10, 2021, Paul na Dharjang kwenye akaunti yao ya Instagram walimtambulisha mwana wao Riael.

Viungo vya nje

2011 Ottawa Citizen Interview 
2013 Ottawa Citizen Style Interview
Interview with Bella Sugar 

Wanamitindo wa Tanzania
Watu kutoka Dar es Salaam
Waliozaliwa 1995
Yael Abecassis

Yael Abecassis (; amezaliwa tar. 19 Julai 1967, Ashkelon, Israel) ni mwigizaji filamu na mwanamitindo kutoka nchini Israel.

Wasifu
Yael Abecassis alizaliwa huko Ashkelon, Israel, kwa wazazi wa kiyahudi wa Moroccan. Abecassis alioana na mwigizaji wa Israel Lior Miller mwaka 1996 na kujaliwa mtoto mmoja. Walitalakiana mwaka 2003. Kwa sasa ameolewa na mjasiriamali Ronny Douek. Abecassis ni binti wa Raymonde Abecassis mwigizaji na mwimbaji wa Israel.

Kazi ya uigizaji na mitindo
Yael Abecassis alianza uanamitindo akiwa na umri wa miaka 14. Baadae alijikita katika runinga na filamu, akionekana katika matangazo na kuwa mhusika mkuu aliyetambulika kwa jina la Rivka katika filamu ya Kadosh. Ni filamu ya mwaka 1999 ikiongzwa na Amos Gitai. Katika miaka ya tisini, alikuwa mtayarishaji wa vipindi vya watoto katika runinga ya Israel na kutayarisha video za muziki kwa watoto. Mwishoni mwa miaka ya tisini, aliacha kazi ya runinga na kujihusisha na uigizaji.

Filamu alizoigiza

Hunting Elephants (2013), Dorit
Prisoners of War (2010), Talia Klein
Shiva (2008), Lili
Survivre avec les loups (2007)
Sans moi (2007), Marie
Papa (2005/II), Léa
Va, vis et deviens (2005), Yaël Harrari
Until Tomorrow Comes (2004), Daughter
Alila (2003), Gabi
Ballo a tre passi (2003)
Haïm Ze Haïm (2003)
Miss Entebbe (2003), Elise
Bella ciao (2001), Nella
Maria, figlia del suo figlio (2000), Mary of Nazareth
Kadosh (1999), Rivka
Shabatot VeHagim (1999), Ella
Passeur d'enfants (1997), Yael 
L'enfant de la terre promise (1997), Yael
L'enfant d'Israel (1997)
Hakita Hameofefet (1995)
Ha-Yerusha (1993)
Zarim Balayla (1993)
Sipurei Tel-Aviv (1992), Sharona
Pour Sacha (1991), Judith

Viungo vya nje
 

Wanawake wa Israel
Wanamitindo wa Israel
Waliozaliwa 1967
Halle Berry

Maria Halle Berry (alizliwa 14 Agosti 1966) anafahamika kwa jina lake la kikazi kama Halle Berry, ni mwigizaji wa filamu kutoka nchini Marekani.

Filmografia

Marejeo

Viungo vya Nje

 
 
 

Waliozaliwa 1966
Watu walio hai
Waigizaji filamu wa Marekani
Tiffany Mason

Keesha Mashawn Christenson (amezliwa tar. 20 Januari 1982) anafahamika kwa jina la kikazi kama Tiffany Mason, ni mwigizaji wa filamu kutoka nchini Marekani.

Viungo vya Nje
 Tiffany Mason katika Internet Movie Database
 Tiffany Mason katika Internet Adult Film Database
 Tiffany Mason katika Adult Film Database

Waliozaliwa 1982
Watu walio hai
Waigizaji filamu wa Marekani
Internet Adult Film Database

Internet Adult Film Database (kifupi: IAFD) ni uhifadhidata mtandaoni unaohusiana na habari za filamu, vipindi vya waigizaji, vikundi vya watayarishaji wa masuala ya filamu n.k.

IAFD ilianzishwa mnamo 1995.

Marejeo

Viungo vya Nje 
 

Tovuti
Filamu
Frederick I Barbarossa

Frederick I (; 1122 – 10 Juni 1190), maarufu kama Frederick Barbarossa kutokana na ndevu zake nyekundu, alikuwa Kaizari ya Dola Takatifu la Kiroma kuanzia 1155 hadi kifo chake wakati wa vita vya msalaba. 

Kabla ya hapo alikuwa mfalme wa Ujerumani kuanzia 1152 na mfalme wa Italia mwaka 1155.

Halafu alitiwa pia taji la mfalme wa Burgundy, huko Arles tarehe 30 Juni 1178.

Tanbihi

Marejeo

Ya awali 
 Otto of Freising and his continuator Rahewin, The deeds of Frederick Barbarossa tr. Charles Christopher Mierow with Richard Emery. New York: Columbia University Press, 1953. Reprinted: Toronto: University of Toronto Press, 1994.
 Ibn al-Athir
 Romuald of Salerno. Chronicon in Rerum Italicarum scriptores.
 Otto of Sankt Blasien
 The "Bergamo Master". Carmen de gestis Frederici I imperatoris in Lombardia.
 Chronicon Vincentii Canonici Pragensis in Monumenta historica Boemiae by Fr. Gelasius Dobner (1764)

Ya baadaye 
 Haverkamp, Alfred. Friedrich Barbarossa, 1992
 Novobatzky, Peter and Ammon Shea. Depraved and Insulting English. Orlando: Harcourt, 2001
 
 Comyn, Robert. History of the Western Empire, from its Restoration by Charlemagne to the Accession of Charles V, Vol. I. 1851
 Munz, Peter. "Frederick Barbarossa: A Study in Medieval Politics". Cornell University Press, Ithaca and London, 1969
 Opll, Ferdinand. Friedrich Barbarossa, 1998
 Reston, James. Warriors of God, 2001
 Federico Rossi Di Marignano: "Federico Barbarossa e Beatrice di Borgogna. Re e regina d'Italia", Mondadori, 2009, ISBN 88-04-58676-1 ISBN 978-88-04-58676-0
 Walford, Edward, John Charles Cox, and George Latimer Apperson. "Digit Folklore part II". The Antiquary: A Magazine Devoted to the Study of the Past 1885 Volume XI: January–June.
 
 Gianluca Raccagni, The Lombard League (1164–1225), Oxford University Press 2010.

Viungo vya nje 

 MSN Encarta – Frederick I (Holy Roman Empire)(  2009-10-31)
 Famous Men of the Middle Ages – Frederick Barbarossa
 Charter given by Emperor Frederick  for the bishopric of Bamberg showing the Emperor's seal, 6.4.1157 . Taken from the collections of the Lichtbildarchiv älterer Originalurkunden  at Marburg University

Angalia pia 
 Orodha ya Makaizari wa Ujerumani

Waliozaliwa 1122
Waliofariki 1190
Makaizari wa Ujerumani
Camaret-sur-Mer

Camaret-sur-Mer (na kiswahili : Camaret juu ya bahari) ni mji wa Ufaransa mwenye wakazi 2, 618 (2011), katika mkoa la Bretagne.

Miji ya Ufaransa
Bretagne
Rémi Mathis

Rémi Mathis (amezaliwa 20 Novemba 1982), ni mwanahistoria na msimamizi wa maktaba kutoka nchi ya Ufaransa. 

Waliozaliwa 1982
Peter Petrelli

Peter Petrelli, imechezwa na Milo Ventimiglia, ni jina la kutaja uhusika katika mfululizo wa ubunifu wa kisayansi kupitia televisheni ya NBC - maarufu Heroes. Ni mwuguzi wa jumba la watu mahututi ambaye amegeukia udaktari usaidizi akiwa katikati mwa miaka 20 akiwa na nguvu za kufyonza na kugezea nguvu za watu wengine wenye vipawa. 

Mwepesi kuona jambo na vilevile ana huruma mno, awali uhusika ulionekana kuwa na uhusiano mgumu sana na ndugu yake ambaye ni Nathan. Tangu hapo, Peter Petrelli amekuwa akikabiliana na matokeo dhidi ya maamuuzi yanayotokana na vipawa vyake vinamtaka afanye. Mwanzoni mwa mfululizo wa "Heroes" Peter alifyonza kipawa cha mtu mwenye uwezo wa kuwa bomu linasubiri kulipuka. 

Katika hekaheka za wahusika wote wa mfululizo walikuwa katika mbio za kuukoa mji New York City kwa hofu ya Peter atalipuka kama bomu la nyuklia. Dakika kadhaa kabla ya tukio ghafula anatokea ndugu yake Peter ambaye ni Nathan na kupaa nae angani na kuokoa watu wa jiji la New York City.

Viungo vya Nje
 Primatech Paper tracker site 
 Peter Petrelli  on the Heroes wiki

Wahusika wa Heroes
Lugha za Kiaustronesia

Lugha za Kiaustronesia ni familia ya lugha ambazo huzungumzwa katika visiwa vya Pasifiki, vya Asia ya Kusini-Mashariki na kisiwa cha Madagaska. Katika familia hiyo kuna lugha zaidi ya 1200 zenye wasemaji milioni 386. 

Lugha ya Kiaustronesia yenye wasemaji wengi zaidi ni Kimalay ambayo huzungumzwa na watu milioni 180.

Viungo vya nje
lugha za Kiaustronesia katika Glottolog

Lugha za Kiaustronesia
Makundi ya lugha
Yoana Antida Thouret

Yoana Antida Thouret, kwa Kifaransa: Jeanne Antide; (Sancey-le-Long, Ufaransa, 27 Novemba 1765 - Napoli, Italia, 24 Agosti 1826) alikuwa mtawa wa Kanisa Katoliki aliyeanzisha shirika la Masista wa Upendo wa Kimungu. 

Anaheshimiwa kama mtakatifu bikira.

Sikukuu yake inaadhimishwa kila mwaka tarehe ya kifo chake.

Maisha
Yoana Antida alizaliwa Sancey-le-Long tarehe 27 Novemba 1765. 

Alipofikia umri wa miaka 22 alijiunga na Masista wa Huruma wa mt. Vinsenti wa Paulo huko Paris, lakini wakati wa Mapinduzi ya Kifaransa aliishi uhamishoni Uswisi na Ujerumani, baada ya kulazimika kuacha shirika mwaka 1789.

Mwaka 1797 alirudi Ufaransa alipoanzisha shule kwa wasichana fukara. 

Mwaka 1799 alianzisha shirika lingine huko Besançon, kwa msaada wa Letizia Ramolino, mama wa Napoleon Bonaparte. Shirika jipya lilienea haraka hata nje ya Ufaransa, katika nchi za Savoy, Uswisi na Italia.

Mwaka 1819, shirika lake lilikubaliwa na Papa Pius VII na kupewa fadhili ya kutokuwa chini ya askofu wa jimbo. Hiyo ilisababisha upinzani askofu wa Besançon, Gabriel Cortois de Pressigny, mwenye mwelekeo wa Ugalikani.

Hivyo Yoana alihamia Italia, alikofariki katika monasteri Regina Coeli, Napoli, tarehe 24 Agosti 1826.

Heshima baada ya kufa
Kufuatana na sifa ya utakatifu wake iliyozidi kuenea, Papa Pius XI alimtangaza mwenye heri tarehe 23 Mei 1926, halafu mtakatifu tarehe 14 Januari 1934.

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko

Tanbihi

Marejeo
 Bernard Paul, La bienheureuse Jeanne-Anthide Thouret, fondatrice de la congrégation des Soeurs de la Charité de Besançon et de Naples, 1926.

Viungo vya nje 

 Shirika la Mt. Vinsenti wa Paulo 
 Tovuti ya shirika yenye maisha ya Jeanne-Antide Thouret
 Maisha  

Waliozaliwa 1765
Waliofariki 1826
Mabikira
Watawa waanzilishi
Watakatifu wa Ufaransa
Zen

Zen ni jina la aina ya Ubuddha inayopatikana hasa nchini Japan na katika karne ya 20 imesambazwa katika nchi nyingi duniani. Ilianzishwa wakati wa karne ya 5 BK katika mkondo wa Ubuddha wa Mahayana nchini China ikaendelea ukua hasa Japan. 

Mkazo wa Zen si mafundisho wala imani bali mazoezi hasa katika hali ya mazingatio kimya kwa lengo la kufikia hali ya mwangaza wa ndani.

Shairi ya kale inaonyesha mwelekeo wa Zen, na hasahasa mstari wa nne::

Mapokeo maalumu nje ya maandikobila kutegemea neno wala herufi
moja kwa moja kuonyesha moyo wa binadamukuona nafsi ya mwenyewe na kuwa Buddha''

Jambo muhimu ni uhusiano kati ya mwalimu na mwanafunzi. Mwalimu ni mtu aliyeona mwangaza akikubali wajibu wa kuwafungulia wengine njia hii pia.

Kufuata njia ya mwangaza ni kazi ya Zazen. Zazen inamaanisha kuketi katika hali ya mazingatio kimya. Mwenyekutafuta mazingatio kimya anaketi chini, mguu mmoja juu ya mwingine. Uti wa mgongo haunyoki na mikono inakaa moja juu ya mwingine bila kuisukuma, ncha za vidole gumba hugusana kidogo. Macho yako wazi kiasi kwa kuangalia chini lakini bila kutazama kitu.

Roho inatazama hali ya wakati bila kutafakai kitu. Mwenye kufuata mazingatio kimya anaangalia pumzi yake na mwili wake, anatazama nafsi yake na fikra. Kwa njia hii anatarajia kuwa kimya kabisa na kufikia hali ya amani ya ndani.

Kurasa husika
Ubuddha

Marejeo 

Ubuddha
Barua pepe

Barua pepe ni ujumbe unaotumwa kwa njia ya intaneti au mtandao mwingine wa kielektroniki. 

Barua pepe ni huduma ya intaneti, tena kati ya huduma za intaneti hii ndiyo inayotumiwa zaidi na watu kote duniani. Inapeleka habari mahali popote penye intaneti katika muda mfupi sana, mara nyingi katika sekunde chache hadi upande mwingine wa dunia. 

Ujumbe unaweza kupelekwa ndani ya barua pepe yenyewe au kama nyongeza ya barua pepe. Nyongeza za aina hii ni kama faili za programu mbalimbali, picha au muziki zinazopatikana kwa umbo la digitali.

Gharama za kutuma barua pepe ni ndogo, karibu bure. Swala ni lile la upatikanaji wa tarakilishi/kompyuta iliyounganishwa na intaneti tu. Kwa hiyo tangu kutokea kwa barua pepe idadi ya barua za kawaida zinazotumwa na watu wanaoandika kwenye karatasi imepungua.

Mawasiliano ya barua pepe hutegemea utaratibu uliokubaliwa na kupatikana kote.

Muundo wa barua pepe
Kila barua pepe huwa na sehemu mbili:

 kichwa ("header") chenye mistari ya kuonyesha anwani ya mwandishi, ya mpokeaji, tarehe na saa ya kupelekwa, fomati ya ujumbe na vituo vilivyopitiwa njiani katika intaneti.
 sehemu kuu ("body") yenye habari ya ujumbe. 
 nyongeza ("attachment") zinaweza kuongeza faili za maandishi, picha au sauti.

Hasara na hatari
Hasara ya barua pepe ni ujao na wingi wa habari zisizorasmi ambazo hujulikana kama jumbe taka (kwa Kiingereza: "spam", yaani takataka). Watu, vikundi na makampuni mengi hutumia kompyuta kwa kusambaza matangazo ya kila namna na kwa kila anwani wanayojua. Mifumo mingi inafanya kazi usiku na mchana kukusanya taarifa na anwani za akaunti za watu wanaotumia barua pepe. 

Kutokana na gharama nafuu ya matumizi ya barua pepe ni rahisi kutuma matangazo kwa mamilioni ya anwani kwa matumaini ya kwamba walau wachache wataisoma au labda hata kununua bidhaa zinazotangazwa. Mara nyingi matangazo haya yanalenga kuvuta watumiaji kwenda kurasa za intaneti ambako wanapaswa kulipa kiasi fulani kwa kuingia, kwa mfano kurasa za ngono.

Kati ya barua pepe za spam mara nyingi kuna ile mifumo inafuata mbinu kompyuta zisizotambulika kwakukusanya pia habari mbalimbali za watumiaji. 

Kuna makadirio ya kwamba zaidi ya 80% za barua pepe zote zinazopita katika intaneti ni za aina za spam. Kwa watumiaji wa intaneti ni muhimu kuwa na programu zinazotambua hizi spam na kuzihamisha katika orodha ya pekee nje ya barua pepe zinazotakiwa.    

Intaneti
Brahmagupta

Brahmagupta (Kisanskrit: ब्रह्मगुप्त)) (597–668 BK) alikuwa Mhindi mtaalamu wa Hisabati na astronomia anayekumbukwa kwa maandishi yake kuhusu fani hizo mbili.

Alikuwa msimamizi wa paoneaanga mjini Ujjain (Madhya Pradesh).

Brahmagupta alikuwa mwanahisabati wa kwanza anayejulikana kutunga sheria za kupiga hesabu kwa kutumia sifuri. Alitunga pia sheria za hesabu kwa namba hasi.

Katika fani ya astronomia alipinga mafundisho ya siku zake kuwa dunia ni tambarare akasisitiza ni tufe. Pia alipinga mafundisho kuwa mwezi uko mbali kuliko jua akaonyesha kuwa sharti mwezi uwe karibu zaidi.

waliozaliwa 597
waliofariki 668
wanaastronomia wa Uhindi
wanahisabati wa Uhindi
Kiacheron

Kiacheron ni lugha ya Kiniger-Kongo nchini Sudan inayozungumzwa na Waacheron. Mwaka wa 2006 idadi ya wasemaji wa Kiacheron imehesabiwa kuwa watu 9830. Kufuatana na uainishaji wa lugha kwa ndani zaidi, Kiacheron iko katika kundi la Kikordofani.

Viungo vya nje
 lugha ya Kiacheron kwenye Multitree
makala za OLAC kuhusu Kiacheron
lugha ya Kiacheron katika Glottolog
http://www.ethnologue.com/language/acz

Lugha za Sudan
Kiafitti

Kiafitti ni lugha ya Kinilo-Sahara nchini Sudan inayozungumzwa na Waafitti. Mwaka wa 1984 idadi ya wasemaji wa Kiafitti imehesabiwa kuwa watu 4510. Kufuatana na uainishaji wa lugha kwa ndani zaidi, Kiafitti iko katika kundi la Sudaniki-Mashariki.

Viungo vya nje
 lugha ya Kiafitti kwenye Multitree
makala za OLAC kuhusu Kiafitti 
lugha ya Kiafitti katika Glottolog
http://www.ethnologue.com/language/aft

Lugha za Sudan
Kiaka (Sudan)

Kiaka au Kisillok ni lugha ya Kinilo-Sahara nchini Sudan inayozungumzwa na Wasillok. Lugha isichanganywe na lugha ya Kiaka ambayo huzungumzwa nchini Jamhuri ya Kongo. Mwaka wa 1983 idadi ya wasemaji wa Kiaka imehesabiwa kuwa watu 300 tu, maana yake lugha iko hatarini mwa kutoweka. Kufuatana na uainishaji wa lugha kwa ndani zaidi, Kiaka iko katika kundi la Sudaniki-Mashariki.

Viungo vya nje
 lugha ya Kiaka kwenye Multitree
makala za OLAC kuhusu Kiaka 
lugha ya Kiaka katika Glottolog
http://www.ethnologue.com/language/soh

Lugha za Sudan
Kiama (Sudan)

Kiama au Kinyimang ni lugha ya Kinilo-Sahara nchini Sudan inayozungumzwa na Waama. Mwaka wa 1982 idadi ya wasemaji wa Kiama imehesabiwa kuwa watu 70,000. Kufuatana na uainishaji wa lugha kwa ndani zaidi, Kiama iko katika kundi la Sudaniki-Mashariki.

Viungo vya nje
 lugha ya Kiama kwenye Multitree
makala za OLAC kuhusu Kiama 
lugha ya Kiama katika Glottolog
http://www.ethnologue.com/language/nyi

Lugha za Sudan
Kiandaandi

Kiandaandi au Kidongola ni lugha ya Kinilo-Sahara nchini Sudan inayozungumzwa na Wadongola. Mwaka wa 1996 idadi ya wasemaji wa Kiandaandi imehesabiwa kuwa watu 180,000. Kufuatana na uainishaji wa lugha kwa ndani zaidi, Kiandaandi iko katika kundi la Sudaniki-Mashariki.

Viungo vya nje
 lugha ya Kiandaandi kwenye Multitree
makala za OLAC kuhusu Kiandaandi 
http://www.ethnologue.com/language/dgl

Lugha za Sudan
Kibaygo

Kibaygo kilikuwa lugha ya Kinilo-Sahara nchini Sudan iliyozungumzwa na Wabaygo. Mwaka wa 1978 idadi ya Wabaygo imehesabiwa kuwa watu 850 lakini hakuna wasemaji hai wa lugha hiyo. Lugha ya Kibaygo imetoweka kabisa. Kufuatana na uainishaji wa lugha kwa ndani zaidi, Kibaygo iko katika kundi la Sudaniki-Mashariki.

Viungo vya nje
 lugha ya Kibaygo kwenye Multitree
makala za OLAC kuhusu Kibaygo 
lugha ya Kibaygo katika Glottolog
http://www.ethnologue.com/language/byg

Lugha za Sudan